EUROOPA PARLAMENDI RESOLUTSIOON,  
17. aprill 2013,  
tähelepanekutega, mis on elektroonilise side Euroopa reguleerivate asutuste ühendatud ameti 2011. 
aasta eelarve täitmisele heakskiidu andmist käsitleva otsuse lahutamatu osa  
EUROOPA PARLAMENT,  
— võttes arvesse elektroonilise side Euroopa reguleerivate asutuste ühendatud ameti 2011. aasta lõplikku 
raamatupidamise aastaaruannet,  
— võttes arvesse kontrollikoja aruannet elektroonilise side Euroopa reguleerivate asutuste ühendatud ameti 
büroo eelarveaasta 2011 raamatupidamise aastaaruande kohta koos ameti vastusega (  1 ), 
— võttes arvesse nõukogu 12. veebruari 2013. aasta soovitust (05753/2013 – C7-0041/2013),  
— võttes arvesse Euroopa Liidu toimimise lepingu artiklit 319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb 
Euroopa ühenduste üldeelarve suhtes kohaldatavat finantsmäärust, (  2 ) eriti selle artiklit 185,  
— võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 
966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega 
tunnistatakse kehtetuks nõukogu määrus (EÜ, Euratom) nr 1605/2002, (  3 ) eriti selle artiklit 208,  
— võttes arvesse Euroopa Parlamendi ja nõukogu 25. novembri 2009. aasta määrust (EÜ) nr 1211/2009, 
millega luuakse elektroonilise side Euroopa reguleerivate asutuste ühendatud amet (BEREC) ja büroo, (  4 ) 
eelkõige selle artiklit 13,  
— võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinants ­
määruse kohta asutustele, millele viidatakse Euroopa ühenduste üldeelarve suhtes kohaldatavat finants ­
määrust käsitleva nõukogu määruse (EÜ, Euratom) nr 1605/2002 artiklis 185, (  5 ) eriti selle artiklit 94,  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni raportit (A7-0066/2013),  
A. arvestades, et kontrollikoda märkis, et ta sai piisava kindluse elektroonilise side Euroopa reguleerivate 
asutuste ühendatud ameti 2011. aasta raamatupidamise aastaaruande usaldusväärsuse ja selle aluseks 
olevate tehingute seaduslikkuse ja korrektsuse kohta;  
B. arvestades, et kooskõlas liikmesriikide valitsuste esindajate ühisel kokkuleppel tehtud 31. mai 2010. aasta 
otsusega 2010/349/EL elektroonilise side Euroopa reguleerivate asutuste ühendatud ameti (BEREC) büroo 
asukoha kohta (  6 ) on büroo asukoht Lätis Riias; arvestades, et büroo kirjutas oma asukoha lepingule alla 
24. veebruaril 2011, muutus täielikult toimivaks 2011. aasta jooksul ja sai finantsküsimustes iseseisvuse 
12. septembril 2011;  
C. arvestades, et ameti 2011. aasta üldeelarve oli 1 178 785,60 eurot ja seda rahastati täielikult liidu 
eelarvest (  7 );ET L 308/166 Euroopa Liidu Teataja 16.11.2013  
( 1 ) ELT C 388, 15.12.2012, lk 8.  
( 2 ) EÜT L 248, 16.9.2002, lk 1.  
( 3 ) ELT L 298, 26.10.2012, lk 1.  
( 4 ) ELT L 337, 18.12.2009, lk 1.  
( 5 ) EÜT L 357, 31.12.2002, lk 72.  
( 6 ) ELT L 156, 23.6.2010, lk 12.  
( 7 ) BERECi büroo 2011. aasta raamatupidamise lõplik aruanne, lk 29.
Eelarvehaldus ja finantsjuhtimine  
1. tuletab meelde, et liidu esialgne rahaline toetus oli ameti 2011. aasta eelarves 1 178 785,60 eurot; 
märgib, et tegemist oli esimese aastaga, mil amet oli finantsküsimustes iseseisev;  
2. võtab teadmiseks kontrollikoja tähelepaneku, et juhtkomitee poolt vastu võetud büroo 2011. aasta 
eelarve assigneeringud on esitatud vaid jaotiste ja peatükkide, mitte aga artiklite ja punktide kaupa, 
ning et nimetatud olukord on vastuolus sihtotstarbelisuse põhimõttega; võtab teadmiseks büroo vastuse, 
et tema 2012. aasta eelarve on juba esitatud artiklite ja punktide kaupa;  
3. märgib büroo raamatupidamise aastaaruande põhjal, et kulukohustustega seoti 63,4 % assigneeringutest, 
samas kui maksete täitmismäär oli 70,1 % kõigist ette nähtud assigneeringutest (ehk 44,5 % kättesaa ­
davaks tehtud assigneeringutest);  
Ülekantud assigneeringud  
4. märgib murelikult, et kontrollikoda tuvastas 21 juhtumit (kogusummas 94 120 eurot), kus 2012. 
aastasse üle kantud assigneeringud ei olnud kooskõlas juriidiliste kohustustega, ning et nimetatud 
ülekandmised olid seega tehtud eeskirjade vastaselt;  
5. aktsepteerib büroo selgitust, et käivitamisetapis oli ülekantavaid summasid raske õigesti prognoosida ning 
et nüüd on eelarve täitmisele kehtestatud ranged järelmeetmed; võtab teadmiseks büroo kommentaari, et 
kulukohustuste vabastamiseks oli 2012. aasta lõpus kavas anda juhised ja koguda üksustelt vastavat 
teavet; palub bürool anda eelarve täitmisele heakskiidu andmise eest vastutavale institutsioonile teada, 
kas nii ka tehti;  
Sisekontrollistandardid  
6. juhib büroo tähelepanu kontrollikoja tähelepanekule, et büroo ei olnud vastu võtnud ega rakendanud 
kõiki sisekontrollistandardeid ning loodud ei olnud ei arvete keskregistrit ega erandite registrit;  
7. võtab teadmiseks büroo väite, et sisekontrollistandardite praeguses rakenduskavas määratletakse eri stan ­
dardite rakendamise tähtajad ajavahemikus november 2011 kuni jaanuar 2013; märgib, et alates 
18. juunist 2012 registreeritakse arveid ja erandeid ja see mõjutab ka 2012. aasta teisi registreeringuid 
ning et koostatakse vastavaid haldusjuhendeid; palub, et büroo teavitaks eelarve täitmisele heakskiidu 
andmise eest vastutavat institutsiooni edusammudest nendes küsimustes;  
Töölevõtmismenetlused  
8. võtab teadmiseks kontrollikoja tähelepaneku, et büroo peab parandama töölevõtmismenetluste läbipaist ­
vust; võtab teadmiseks büroo vastuse, et ta uuendas 2012. aasta juunis oma värbamismenetluste 
suuniseid, et parandada kontrollikoja tähelepanekutes toodud puudused; palub bürool selle küsimuse 
lahendamist kontrollida ja teavitada eelarve täitmisele heakskiidu andmise eest vastutavat institutsiooni 
võetud meetmetest; on seisukohal, et teatavad personalieeskirjade sätted võivad tekitada suure haldus ­
koormuse; palub seetõttu komisjonil lubada ametitel kohaldada personalieeskirjade artikli 110 puhul 
teatavat lihtsamat korda;  
9. viitab eelarve täitmisele heakskiidu andmise otsusele lisatud muude horisontaalsete tähelepanekute osas 
oma 17. aprilli 2013. aasta resolutsioonile (  1 ) asutuste tulemuste, finantsjuhtimise ja kontrolli kohta.ET 16.11.2013 Euroopa Liidu Teataja L 308/167  
( 1 ) Vastuvõetud tekstid, P7_TA(2013)0134 (vt käesoleva  Euroopa Liidu Teataja  lk 374).